A.R. Rahman
A.R. Rahman, Allah Rahka Rahman, f. 6.1.1966, indisk komponist, musiker og sanger. Rahmans far var filmmusikkomponist, og han selv studerede musik på Oxford University. I 1992 begyndte han at komponere musik til indiske film, og med sin personlige, vestligt influerede musik er han blevet en af de populæreste komponister af musik til hindifilm, fx Roja (1994), Rangeela og Bombay (begge 1995), Jeans (1998) og Lagaan (2001). Rahman har skrevet musikken til musicalen Bombay Dreams (2002), produceret af Andrew Lloyd Webber. I 2009 modtog han to oscars for musikken til filmen Slumdog Millionaire.